cyanic-selkie/wikianc huggingface dataset:
Clostridium tetani
วิวัฒนาการ
C. tetani จัดอยู่ในสกุล Clostridium ซึ่งเป็นสกุลใหญ่ที่ประกอบด้วยแบคทีเรียแกรมบวกมากกว่า 150 สปีชีส์ C. tetani เป็นหนึ่งในกลุ่มของเกือบ 100 สปีชีส์ที่มีความใกล้ชิดระหว่างกันมากกว่าระหว่างสกุลอื่น ๆ สำหรับกลุ่มที่มีความใกล้ชิดกับ C. tetani นั้นรวมถึงสปีชีส์อื่นของ Clostridium เช่น C. botulinum และ C. perfringens โดยที่สปีชีส์ที่มีความสัมพันธ์ใกล้ชิดกับ C. tetani มากที่สุดคือ C. cochlearium ส่วนสปีชีส์อื่นของ Clostridium ที่ซึ่งสามารถแบ่งเป็นกลุ่มย่อยตามลักษณะทางพันธุกรรมได้อีกหลายกลุ่มนั้นมีจำนวนมากที่สัมพันธ์ใกล้ชิดกับสมาชิกในสกุลอื่นมากกว่าที่จะใกล้ชิดกับ C. tetani เช่นเชื้อก่อโรคในมนุษย์ C. difficile ซึ่งใกล้ชิดกับสมาชิกของสกุล Peptostreptococcus มากกว่า C. tetani
บทบาทในการก่อโรค
แม้ว่า C. tetani มักไม่ก่อโรคเมื่ออยู่ในดินหรือในทางเดินอาหารของสัตว์ต่าง ๆ แต่บางครั้งก็อาจก่อโรคที่รุนแรงอย่างบาดทะยัก โดยมักเริ่มต้นจากการที่สปอร์เข้าสู่ร่างกายผ่านทางแผล ในกรณีที่เป็นแผลลึก เช่นจากการถูกของมีคมแทงหรือการใช้เข็มฉีดยาที่ปนเปื้อนเชื้อ โดยเมื่อรวมทั้งการเกิดเนื้อเยื่อตายและการที่พื้นผิวของแผลสัมผัสกับอากาศลดลงมาประกอบกันแล้วจะทำให้เกิดสภาวะที่มีออกซิเจนต่ำ เอื้อให้สปอร์ของเชื้อ C. tetani สามารถแตกหน่อออกจากสปอร์ (spore germination) ออกมาและเจริญเติบโตได้ ในขณะที่ C. tetani เติบโตที่จุดที่เป็นแผล มันจะหลั่งสารพิษกลุ่มเอกโซทอกซินคือ เททาโนไลซินและเททาโนสปาสมินออกมาเมื่อเซลล์แตก หน้าที่ของเททาโนไลซินนั้นยังไม่เป็นที่ประจักษ์ โดยเป็นไปได้ว่ามันอาจช่วยให้ C. tetani ทำให้แผลเกิดการติดเชื้อ ส่วนเททาโนสปาสมิน ("สารพิษเททานัส") เป็นหนึ่งในสารพิษที่ออกฤทธิ์รุนแรงที่สุดที่เคยมีการบันทึกมา ด้วยค่าประมาณโดสถึงแก่ชีวิตที่ต่ำกว่า 2.5 นาโนกรัมต่อกิโลกรัมของน้ำหนักกาย และก่อให้เกิดอาการของโรคบาดทะยัก  เททาโนสปาสมินจะแพร่กระจายผ่านทางระบบน้ำเหลืองและระบบหมุนเวียนเลือดไปทั่วร่างกาย ที่ซึ่งมันจะถูกส่งไปถึงระบบประสาท ในระบบประสาท เททาโนสปาสมินจะออกฤทธิ์โดยการขัดขวางการหลั่งสารที่ยับยั้งสารสื่อประสาทอีกทีหนึ่ง ได้แก่ไกลซีนและกรดแกมมา-อะมิโนบิวตีริกที่ปลายของเซลล์ประสาทสั่งการ การยับยั้งสารดังกล่าวนำไปสู่การกระตุ้นเซลล์ประสาทสั่งการทั่วร่างกาย ส่งผลให้เกิดการหดเกร็งของกล้ามเนื้อทั่วร่างกาย โดยทั่วไปการหดเกร็งจะเกิดขึ้นจากส่วนบนของร่างกายและไล่ลงไปจนถึงส่วนล่าง เริ่มต้นที่ประมาณ 8 วันนับจากการติดเชื้อ จากอาการกรามค้าง (trismus) ตามด้วยการหดเกร็งที่กล้ามเนื้อท้องและแขนขา  การหดเกร็งของกล้ามเนื้อนั้นจะดำเนินต่อไปเป็นเวลาหลายสัปดาห์
ยีนที่ผลิตเททาโนสปาสมินนั้นพบอยู่ภายในพลาสมิดที่มีอยู่ในหลายสายพันธุ์ของ C. tetani ในขณะที่สายพันธุ์ที่ไม่มีพลาสมิดจะไม่สามารถผลิตสารพิษนี้ได้ ส่วนการทำงานหรือหน้าที่ของเททาโนสปาสมินในสรีรวิทยาของแบคทีเรียนั้นยังคงไม่เป็นที่ทราบกัน
การรักษาและป้องกัน
อันตรายจากการติดเชื้อ C. tetani นั้นโดยทั่วไปสามารถป้องกันได้ด้วยการรับวัคซีนบาดทะยัก อันประกอบด้วยเททาโนสปาสมินที่ถูกยับยั้งการออกฤทธิ์ด้วยฟอร์มาลดีไฮด์ ซึ่งเรียกว่าทอกซอยด์เททานัส (tetanus toxoid) สำหรับการผลิตในเชิงอุตสาหกรรมนั้นจะใช้การเลี้ยง C. tetani จำนวนมากในเครื่องหมัก (fermenter) จากนั้นทำให้บริสุทธิ์จนเหลือเพียงสารพิษ ที่ต่อมาจะถูกยับยั้งการออกฤทธิ์ในฟอร์มาลดีไฮด์ 40% เป็นเวลา 4–6 สัปดาห์ โดยทั่วไป ทอกซอยด์จะถูกให้ร่วมกับทอกซอยด์ดิฟธีเรียและบางรูปแบบของวัคซีนเปอร์ตูสซิส เป็นวัคซีนดีพีทีหรือดีแทป การให้วัคซีนนั้นมักให้แยกหลายโดสโดยมีระยะเวลาเวลาเป็นเดือนหรือเป็นปี เพื่อให้ระบบภูมิคุ้มกันสามารถมีภูมิคุ้มกันต่อสารพิษนี้
การวิจัย
C. tetani สามารถโตได้ในอาหารเลี้ยงเชื้อที่ปราศจากออกซิเจนหลายชนิด เช่น อาหารเลี้ยงเชื้อไธโอไกลโคเลต, อาหารเลี้ยงเชื้อคัสเซซินไฮโดรไลเสต และวุ้นเลือด เชื้อจะโตไวเป็นอย่างยิ่งในอาหารเลี้ยงเชื้อที่ค่าพีเอชเป็นกลางถึงเป็นเบส และเสริมด้วยตัวรีดิวซ์ จีโนมของ C. tetani ประกอบด้วย 2.80 ล้านคู่เบส โดยมียีนสร้างโปรตีนอยู่ 2,373 ยีน
ประวัติศาสตร์
การอธิบายทางคลินิกเกี่ยวกับบาดทะยักที่เกี่ยวข้องกับแผลนั้นมีย้อนกลับไปอย่างน้อยถึง 400 ปีก่อนคริสตกาล ในงานเขียนของฮิปพอคราทีส ชื่อว่า อะโฟริสม์ ความสัมพันธ์ของบาดทะยักกับดินปรากฏอย่างชัดแจ้งครั้งแรกในปี 1884 เมื่ออาร์เธอร์ นิโกแลร์แสดงให้เห็นว่าสัตว์ที่ฉีดด้วยดินตัวอย่างสามารถเกิดบาดทะยักได้ ในปี 1889 C. tetani ถูกแยกจากผู้ป่วยมนุษย์โดยคิตะซาโตะ ชิบะซะบึโร ผู้ซึ่งต่อมาแสดงให้เห็นว่าแบคทีเรียนี้สามารถก่อโรคได้เมื่อฉีดเข้าไปในสัตว์ และสารพิษนั้นสามารถถูกต้านทานได้ด้วยแอนทิบอดี เมื่อปี 1897 เอ็ดมอนด์ โนคาร์ด แสดงให้เห็นว่าแอนทิบอดีต้านบาดทะยัก (tetanus antitoxin) กระตุ้นภูมิคุ้มกันแบบรับมาในมนุษย์ และสามารถนำไปใช้สำหรับมาตรการณ์ป้องกันโรคและการรักษา ในช่วงสงครามโลกครั้งที่หนึ่ง การฉีดแอนทิเซรัมบาดทะยักที่ได้จากม้านั้นมีใช้ทั่วไปเพื่อเป็นมาตรการณ์ป้องกันโรคในทหารที่ได้แผล ส่งผลให้จำนวนทหารที่ป่วยเป็นโรคบาดทะยักลดลงตลอดช่วงสงคราม แกสตัน รามอนพัฒนาวิธีสมัยใหม่ในการยับยั้งการออกฤทธิ์ของสารพิษบาดทะยักที่ใช้ฟอร์มาลดีไฮด์ขึ้นในทศวรรษ 1920s ที่ซึ่งต่อมาได้นำไปสู่การพัฒนาวัคซีนทอกซอยด์บาดทะยักโดยพี. เดสคอมบีย์ (P. Descombey) ในปี 1924 และถูกใช้อย่างกว้างขวางเพื่อป้องกันบาดทะยักอันเกิดจากบาดแผลระหว่างช่วงสงครามโลกครั้งที่สอง
น็อทร์-ดาม
น็อทร์-ดาม (Notre Dame [nɔtʁ dam]) เป็นภาษาฝรั่งเศสแปลว่า "พระแม่เจ้าของเรา" หรือ "แม่พระ" ซึ่งหมายถึงพระนางมารีย์พรหมจารี
ภาษาปนันตะวันออก
ภาษาปนันตะวันออก (Eastern Penan) หรือภาษาปูนัน มีผู้พูดทั้งหมด 6,455 คน พบในรัฐซาราวัก ประเทศมาเลเซีย 6,400 คน (พ.ศ. 2549) ในบริเวณแม่น้ำอะโปะห์ ทางตะวันออกของแม่น้ำบารัม พบในบรูไน 55 คน (พ.ศ. 2546) ทางตะวันตกของแม่น้ำบารัมจัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบอร์เนียวเหนือ สาขาย่อยซาราวากันเหนือ
ธงชาติอิตาลี
ธงชาติสาธารณรัฐอิตาลี (Il Tricolore) มีลักษณะเป็นธงสามสี รูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นสามแถบตามแนวตั้ง เป็นสีต่างๆ เรียงจากด้านคันธงตามลำดับ คือ สีเขียว สีขาว และสีแดง
ราชอาณาจักรอิตาลี
ระหว่าง ค.ศ. 1848 ถึง ค.ศ. 1861, ช่วงเวลาของสงครามประกาศอิสรภาพ และ การรวมชาติอิตาลี (ประกอบด้วย แคว้นเวเนโต, รัฐพระสันตะปาปา (โรม), เตรนตีโน และ ตรีเยสเต, ภายใต้การนำของ ขบวนการชาตินิยมอิตาลี (Italia irredenta), เป็นการรวบตัวรัฐต่างๆเข้าเป็นรัฐชาติสมัยใหม่ ในปีค.ศ. 1866, 1870, และ 1918 ตามลำดับ); ในช่วงเวลาดังกล่าวเรียกว่า การวมชาติอิตาลี, เป็นปฐมบทในการใช้, ธงไตรรงค์ เป็นสัญลักษณ์ในการเคลื่อนไหวต่อสู้เพื่ออิสรภาพ และ การสร้างรัฐชาติสมัยใหม่.
ธงแถบเขียว-ขาว-แดง, กลางมีรูปตราอาร์มแห่งแคว้นซาวอย ประกาศใช้ครั้งแรก ในฐานะธงกองทัพของกองทัพบก โดย กองทัพปิเยมอนต์แห่งราชอาณาจักรซาร์ดิเนียเมื่อ ค.ศ. 1848. ระหว่างการประกาศอิสรภาพของลอมบาร์ด-เวเนเชียน, โดยชารล์ส อัลเบิรต์แห่งซาร์ดิเนีย กล่าวว่า "... in order to show more clearly with exterior signs the commitment to Italian unification, We want that Our troops ... have the Savoy shield placed on the Italian tricolour flag." ตราอาร์มแห่งราชวงศ์ซาวอย กางเขนสีขาวบนอาร์มสีแดงภายในขอบสีน้ำเงิน, สีน้ำเงิน หมายถึง พระราชวงศ์ซาวอย, ทั้งนี้มิได้อ้างอิงตามหลักมุทราศาสตร์. ประกาศใช้อย่างเป็นทางการตามพระบรมราชโองการ ค.ศ. 1851.
ความหมายสีธง
การปรากฏความหมายของธงสามสีที่เป็นธงชาติอิตาลีในทุกวันนี้ เริ่มมีขึ้นครั้งแรกในธงชาติ สาธารณรัฐซิสปาดานา (อิตาลี: Repubblica Cispadana) เมื่อ ค.ศ. 1796 (พ.ศ. 2339) ซึ่งเป็นช่วงภายหลังจากการยกทัพเข้ามาในอิตาลีของกองทัพฝรั่งเศส ภายใต้การนำของนายพลนโปเลียน โบนาปาร์ต ในยุคนั้นสาธารณรัฐขนาดเล็กจำนวนมากถูกจัดตั้งขึ้นตามรูปแบบของพรรคจาโคแบงในประเทศฝรั่งเศส และเกือบทั้งหมดนั้นก็ใช้ธงของตัวเองที่มีลักษณะคล้ายธงสามสีของฝรั่งเศส ผิดกันแต่ว่ามีสีบางสีที่แตกต่างกันออกไป สำหรับสาธารณรัฐซิสปาดานานั้นเลือกใช้สีแดงกับสีขาว ซึ่งเป็นสีของธงประจำแคว้นมิลาน และสีเขียว ซึ่งเป็นสีของเครื่องแบบกองทหารแคว้นลอมบาร์เดีย
มีอยู่บางกลุ่มที่ให้นิยามความหมายของสีธงชาตินี้เป็นการเฉพาะว่า สีเขียวเป็นตัวแทนของที่ราบและหุบเขาอันเขียวขจีในประเทศอิตาลี สีขาวคือสีขาวหิมะบนเทือกเขาแอลป์ และสีแดงหมายถึงเลือดที่รินไหลในสงครามประกาศเอกราชอิตาลี การให้คำนิยามธงชาติอิตาลีในอีกที่หนึ่ง ซึ่งมีความหมายค่อนข้างอยู่ในเชิงศาสนา โดยอิงจากคุณธรรม 3 อย่าง ในศาสนาคริสต์ (Theological virtues) กล่าวคือ สีเขียว หมายถึง ความหวังใจ (Hope) สีขาวหมาวถึง ความเชื่อมั่น (Faith) และสีแดงหมายถึงความรัก (Charity)
ผู้ป่วยต้นปัญหา
ผู้ป่วยต้นปัญหา (index case) บ้างเรียก ผู้ป่วยหมายเลขศูนย์ (patient zero) เป็นผู้ป่วยโรคระบาดที่ลงบันทึกรายแรกในกลุ่มประชากร หรือผู้ป่วยที่ลงบันทึกรายแรกที่รวมอยู่ในการศึกษาด้านวิทยาการระบาด นอกจากนี้ยังหมายความถึงผู้ป่วยโรคหรือกลุ่มอาการรายแรก (ไม่จำเป็นต้องเป็นโรคติดต่อ) ที่มีอธิบายในวรรณกรรมทางการแพทย์ ทั้งนี้ ไม่จำเป็นว่าผู้ป่วยรายนั้นต้องเป็นผู้ป่วยรายแรกจริง ๆ ผู้ป่วยต้นปัญหาอาจได้รับสถานภาพกรณีศึกษา "คลาสสิก" ในวรรณกรรม เช่น ฟีเนียส เคจ ซึ่งเป็นบุคคลคนแรกที่ทราบว่าแสดงอาการบุคลิกภาพเปลี่ยนแปลงแน่นอนอันเป็นผลจากการบาดเจ็บของสมอง
หม่อมหลวงบุปผา นิมมานเหมินท์
หม่อมหลวงบุปผา นิมมานเหมินท์  (ราชสกุลเดิม: กุญชร; 17 กุมภาพันธ์ พ.ศ. 2448 — 17 มกราคม พ.ศ. 2506) เป็นนักเขียนหญิงชาวไทย เจ้าของนามปากกา ดอกไม้สด ภริยาของสุกิจ นิมมานเหมินท์ ราชบัณฑิตและนักการเมืองชาวไทย และท่านยังเป็นพี่สาวของหม่อมหลวงบุญเหลือ เทพยสุวรรณ หรือนามปากกาว่า บุญเหลือ ซึ่งเป็นนักเขียนเช่นกัน
ประวัติ
หม่อมหลวงบุปผาเป็นธิดาลำดับที่ 31 ของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และหม่อมมาลัย เกิดเมื่อวันศุกร์ที่ 17 กุมภาพันธ์ พ.ศ. 2448 ที่วังบ้านหม้อ เป็นพี่สาวร่วมบิดากับหม่อมหลวงบุญเหลือ เทพยสุวรรณ นักเขียนชาวไทยที่มีนามปากกาว่า บุญเหลือ เวลาต่อมามารดากับบิดาแยกทางกันเมื่อท่านอายุ 4 ขวบ หม่อมเจ้าหญิงชมในกรมหลวงวงศาธิราชสนิทซึ่งมีศักดิ์เป็นอาของเจ้าพระยาเทเวศร์ฯ จึงได้ขอไปเลี้ยงในพระบรมมหาราชวัง ด้วยความที่หม่อมเจ้าหญิงชมเป็นผู้ยึดมั่นศรัทธาในพระพุทธศาสนา ส่งผลให้หม่อมหลวงบุปผาเป็นคนที่ยึดมั่นในพระพุทธศาสนาตั้งแต่เล็กๆ จนอายุ 13 ปี ท่านกลับมาอยู่บ้านและเข้าเรียนที่ โรงเรียนเซนต์โยเซฟคอนเวนต์ จนจบชั้นมัธยมปีที่ 8 ทางภาษาฝรั่งเศส
งานเขียนของดอกไม้สดถือได้ว่าเป็นนิยายกึ่งพาฝันกึ่งสมจริงรุ่นบุกเบิก งานส่วนใหญ่ของท่านจะเป็นเรื่องเกี่ยวกับชีวิตครอบครัว โดยเฉพาะเรื่องความรักและการหาคู่ของคนหนุ่มสาว ท่านเป็นนักเขียนรุ่นแรกๆที่ให้ความสำคัญกับตัวละครฝ่ายหญิงมาก
ผลงานในระยะแรกของดอกไม้สดจะมีความเป็นโรมานซ์ แต่ในช่วงหลังการเปลี่ยนแปลงการปกครองในปี พ.ศ. 2475 ซึ่งส่งผลกระทบต่อชีวิตของท่านในฐานะที่เป็นราชตระกูลที่เคยใช้ชีวิตอยู่ในวัง นวนิยายของท่านจะมีลักษณะเรียลลิสติกมากขึ้น เช่นเรื่อง ผู้ดี
ในปี พ.ศ. 2477 เมื่อท่านอายุได้ราว 30 ปี ซึ่งถือว่าเป็นวัย "ผู้ใหญ่" เต็มตัวในช่วงเวลานั้น นวนิยายของท่าน "หนึ่งในร้อย" มีความสุขุมลุ่มลึกขึ้นอย่างมาก ความสนใจและเข้าใจในพุทธศาสนาของผู้ประพันธ์ได้ถูกถ่ายทอดผ่านตัวละครอย่างลึกซึ้ง เช่น วิธีคิดของตัวละครเอกฝ่ายชาย คุณพระอรรถคดีวิชัย ซึ่งมีวิธีคิดและดำรงชีวิตอยู่บนหลักพุทธศาสนาโดยผสมผสานออกมาเป็นชีวิตของคนที่ปกติ ไม่ได้แสดงอาการ "แก่วัด" แต่นำหลักนั้นไปคบหาสมาคมผู้อื่น นำพาครอบครัว สงเคราะห์ญาติ เสียสละ และปฏิบัติราชการในฐานะผู้พิพากษา รวมทั้งมีการสอดแทรกพุทธศาสนสุภาษิตเป็นช่วงๆ เพื่ออธิบายการขับเคลื่อนของเรื่องราว ในทางกลับกันผู้ประพันธ์ได้สะท้อนการมองโลกแบบสมัยใหม่แต่ให้คุณค่าในสังคมไทยแบบเก่าได้ถูกผสานผ่านการแสดงตนของตัวละครหลักฝ่ายหญิง อนงค์ อย่างดีเพราะเป็นสาวสมัยที่ขึ้นชื่อว่า "เปรี้ยว" ขับรถ เต้นรำ ตกแต่งห้องแบบโมเดิร์น แต่งตัวด้วยแฟชั่นยุค 1930 ที่ผู้หญิงกล้าแสดงออกมากยิ่งขึ้น เปิดเผยร่างกายและการกระทำมากขึ้น แต่ในขณะเดียวกันมีความละมุมละม่อม คิดถี่ถ้วน และวางตัวดี แม้คนอื่นๆ จะไม่เข้าใจและตัดสินตัวละครเหล่านั้น ตามค่านิยมแห่งยุคที่กำลังเปลี่ยนแปลงอย่างมาก แต่ตัวละครเหล่านั้นมีหลักยึดของตน
ในปี พ.ศ. 2491 ท่านมีผลงานเรื่องสั้นชุด "พลเมืองดี" ออกมา และในปี 2492 ท่านเขียนเรื่อง "วรรณกรรมชิ้นสุดท้าย" ได้เพียงสองบทก็ต้องหยุดไปเพราะปัญหาสุขภาพ ในปี พ.ศ. 2497 ท่านเดินทางไปรักษาตัวที่ประเทศออสเตรเลีย และสมรสกับศาสตราจารย์ สุกิจ นิมมานเหมินท์ (ผู้เขียน คนแซ่หลี) ในเดือนกันยายนปีเดียวกันที่ซานฟรานซิสโก ต่อมาปี พ.ศ. 2502 ติดตามสามีไปประเทศอินเดีย เมื่อ ศ. สุกิจ นิมมานเหมินท์ไปรับตำแหน่งเอกอัครราชทูตไทยประจำกรุงนิวเดลี
หม่อมหลวงบุปผาถึงแก่กรรมเมื่อวันที่ 17 มกราคม พ.ศ. 2506 ด้วยโรคหัวใจวาย ณ ทำเนียบเอกอัครราชทูต ภายในบริเวณสถานเอกอัครราชทูตไทย กรุงนิวเดลี ประเทศอินเดีย ตลอดอายุขัย 57 ปี รวมแล้ว ดอกไม้สดมีผลงานนวนิยายทั้งสิ้น 12 เรื่อง, เรื่องสั้น 20 เรื่อง และนวนิยายที่เขียนไม่จบอีก 1 เรื่อง รวมพิมพ์เป็นเล่มทั้งสิ้น 14 เล่ม
ปลาหมอแคระอพิสโตแกรมมา
มีถิ่นกำเนิดในทวีปอเมริกาใต้ แพร่กระจายพันธุ์และอาศัยอยู่ในแหล่งน้ำที่มีค่าความเป็นกรดของน้ำค่อนข้างต่ำ (ต่ำกว่า 6.5 pH) จัดเป็นปลาที่มีความหลากหลายทางพันธุกรรมอย่างมาก สามารถแบ่งออกได้เป็นหลายชนิด มีลักษณะรูปร่างโดยรวมคือ ลำตัวเพรียวยาว สีสันสดใสมากโดยเฉพาะในปลาเพศผู้ ครีบอกเรียวยาวปลายแหลม รวมทั้งครีบหลังที่ดูโดดเด่น ปลายหางแหลม มีความแตกต่างอย่างมากระหว่างเพศผู้กับเพศเมีย กล่าวคือ เพศผู้มีสีสันที่สดสวยกว่าและมีขนาดลำตัวที่สวยกว่า แต่เมื่อตกใจสีจะซีดได้ ขนาดเมื่อโตเต็มที่แล้วจะมีความยาวโดยเฉลี่ยประมาณ 2 นิ้ว
เป็นปลาที่นิยมเลี้ยงเป็นปลาสวยงาม โดยสามารถเพาะขยายพันธุ์ได้ในตู้เลี้ยง โดยเฉพาะการเลี้ยงในตู้ไม้น้ำ มีอุปนิสัยเรียบร้อย ไม่ก้าวร้าว และไม่ทำลายต้นไม้ในตู้ มีพฤติกรรมในการขยายพันธุ์ โดยวางไข่ติดกับผนังถ้ำหรือโขดหินในแบบกลับหัว ซึ่งรูปแบบการวางไข่อาจจะแตกต่างไปตามชนิด ซึ่งในฤดูผสมพันธุ์ ปลาเพศผู้จะอวดสีและครีบแข่งกันเพื่อดึงดูดความสนใจจากปลาเพศเมีย ปลาเพศเมียอายุน้อยอาจวางไข่ได้ประมาณ 20 ฟอง ขณะที่ตัวที่มีอายุมากและสมบูรณ์พร้อมจะวางไข่ได้ถึง 100 ฟอง เมื่อฟักออกเป็นตัวแล้ว เพศเมียจะเป็นฝ่ายดูแลลูก โดยไม่ให้ปลาเพศผู้เข้ามายุ่งเกี่ยว ถึงแม้ว่าอาจมีเพศผู้บางตัวสามารถเลี้ยงลูกได้เช่นกัน  ในหลายชนิดสามารถผสมพันธุ์แบบหมู่ คือ เพศผู้หนึ่งตัวต่อเพศเมียหลายตัวได้ ในขณะที่บางชนิดจะผสมพันธุ์กันแบบคู่ต่อคู่
ปลาในสกุลนี้ชนิดที่นิยมเลี้ยงได้แก่ชนิด A. agassizii, A. hongsloi และ A. viejita เป็นต้น
ปลาหมอสีในสกุลนี้ จัดเป็นปลาที่มีวงจรชีวิตสั้น หลายชนิดสามารถผสมพันธุ์ได้ตั้งแต่มีอายุเพียง 3-4 เดือน
การจำแนก
ประมาณ 85 ชนิด
เบียวโดอิง
เบียวโดอิง เป็นวัดตั้งอยู่ในเมืองอูจิ จังหวัดเกียวโต สร้างขึ้นเมื่อปี พ.ศ. 1541 ในสมัยเฮอัง อาคารที่มีชื่อเสียงที่สุดในวัดคือ ศาลาหงส์หรือศาลาอมิตาภะ (พระอมิตาภพุทธะ) สร้างขึ้นใน พ.ศ. 1596 เมื่อแรกเริ่มนั้นวัดนี้สร้างขึ้นเพื่อให้เป็นที่พำนักในชนบทของฟูจิวาระ มิจินางะ ต่อมาในปี พ.ศ. 1595 ฟูจิวาระ โยริมิจิ ผู้เป็นบุตรชาย ได้ปรับเปลี่ยนให้เป็นวัดพุทธ ปัจจุบันมีเพียงอาคารเดียวที่ยังคงหลงเหลือมาจากเมื่อครั้งแรกสร้าง คือ ศาลาหงส์ ซึ่งล้อมรอบไปด้วยสระน้ำ อาคารอื่น ๆ ถูกไฟไหม้จนหมดในระหว่างสงครามกลางเมืองในปี พ.ศ. 1879
อาคารหลักของเบียวโดอิงคือ ศาลาหงส์ ประกอบด้วยห้องโถงกลาง ขนาบข้างด้วยปีกระเบียงทั้งสองด้าน และระเบียงที่ด้านหลังศาลา ห้องโถงกลางเป็นที่ประดิษฐานพระพุทธรูปอมิตาภะ หลังคาของศาลามีรูปปั้นหงส์ตั้งอยู่
เบียวโดอิงได้รับการบันทึกเป็นมรดกโลก โดยเป็นส่วนหนึ่งของอนุสรณ์สถานทางประวัติศาสตร์เกียวโตโบราณ
สนามกีฬากลางจังหวัดประจวบคีรีขันธ์
สนามกีฬาจังหวัดประจวบคีรีขันธ์ (สามอ่าว สเตเดียม) เป็นสนามกีฬาอเนกประสงค์ในจังหวัดประจวบคีรีขันธ์. ปัจจุบันใช้เป็นสนามทีมเหย้าในการแข่งขันฟุตบอลของพีที ประจวบ เอฟซี. มีความจุประมาณ 2,700 คน.
ชื่อสนาม
สนามกีฬาตั้งชื่อตามทะเลที่มีชื่อเสียงของจังหวัดได้แก่ อ่าวประจวบ, อ่าวมะนาว, และอ่าวน้อย
เบิร์ดเปิดฟลอร์
เบิร์ดเปิดฟลอร์ เป็นคอนเสิร์ตของ ธงไชย แมคอินไตย์ จัดขึ้นวันที่ 8 - 11 มีนาคม พ.ศ. 2550 โดยแสดงที่ อิมแพ็ค เมืองทองธานี กรุงเทพฯ มีการแสดงจำนวน 4 รอบ เป็นคอนเสิร์ตที่ทำรายได้สูงสุดแห่งปี สำหรับเพลงที่ใช้ในคอนเสิร์ตส่วนมากเป็นเพลงจากอัลบั้มเบิร์ดเปิดฟลอร์ 3 อัลบั้ม ที่นำเพลงเก่ามาทำแนวเพลงใหม่ 3 แบบ ได้แก่ ดีสโก้ ลูกทุ่ง และชะชะช่า โดยจัดเวทีคอนเสิร์ตเป็นฟลอร์เต้นรำขนาดใหญ่ มีแขกรับเชิญหลักเป็นศิลปินในสังกัดจีเอ็มเอ็ม แกรมมี่ และมีแขกรับเชิญพิเศษเป็นนางเอกละคร 4 คน ที่ผลัดเปลี่ยนในคอนเสิร์ตแต่ละวัน
แขกรับเชิญ
ในคอนเสิร์ตเบิร์ด เปิดฟลอร์ จะแบ่งแขกรับเชิญออกเป็น 2 รูปแบบ ดังนี้
แขกรับเชิญหลัก
แขกรับเชิญหลังในคอนเสิร์ต ตลอด 4 รอบการแสดง ได้แก่
แขกรับเชิญพิเศษ
ในคอนเสิร์ตนี้มีแขกรับเชิญพิเศษที่มาร่วมโชว์ในแต่ละวัน ได้แก่
บัตรคอนเสิร์ต
บัตรคอนเสิร์ตราคา 5,000 (VIP) / 3,000 / 2,500 / 2,000 / 1,500 / 800 / 500 บาท
โอซนยอ
โอ-ซนยอ（오소녀，Five Girls）เป็นวงเกิร์ลกรุปที่มีสมาชิกห้าคนของ Good Entertainment (ต้นสังกัดของ ชินฮวา) เริ่มก่อวงในปี ค.ศ. 2005 และมีกำหนดการเปิดตัวในปี ค.ศ. 2007 ประกอบด้วย G.NA, ยูบิน วันเดอร์เกิลส์, ยูอี อาฟเตอร์สกูล, ฮโยซ็อง ซีเครต และ จีวอน สปีกา
ประวัติ
เดิมพวกเธอเป็นเด็กฝึกหัดของ Good Entertainment เมื่อบริษัทเตรียมการสำหรับพวกเธอเพื่อสร้างวงเกิร์ลกรุปที่มีสมาชิกห้าคนโดยมี G.NA เป็นหัวหน้าวง โอซนยอปรากฏตัวครั้งแรกผ่านทางรายการวาไรตี้ MTV 'Diary of Five Girls' ในปี ค.ศ. 2007 แต่ก่อนที่จะถึงกำหนดการเปิดตัวของวง บริษัท Good Entertainment ได้ล้มละลายเนื่องจากปัญหาทางการเงินทำให้แผนการเปิดตัวของวงถูกล้มเลิก สมาชิกทุกคนจำเป็นต้องออกจากบริษัทและแยกย้ายกันไปยังบริษัทบันเทิงแห่งอื่นในเกาหลีใต้
ซือเจ๊ทะลุมัลติเวิร์ส
ซือเจ๊ทะลุมัลติเวิร์ส เป็นภาพยนตร์อเมริกันแนวดราม่าตลกแอบเสิร์ด ออกฉายเมื่อ ค.ศ. 2022 เขียนบทและกำกับโดย Daniel Kwan และ Daniel Scheinert (มักถูกเรียกชื่อรวมกันว่า Daniels) ซึ่งร่วมผลิตกับพี่น้องรุสโซ เป็นเรื่องราวของ Evelyn Wang ผู้อพยพชาวอเมริกันเชื้อสายจีน ซึ่งกำลังถูกเรียกสอบความถูกต้องของการยื่นภาษีโดย IRS ขณะนั้นเองก็ได้พบว่าเธอจำเป็นต้องเชื่อมต่อกับตัวตนของเธอในโลกคู่ขนานต่างๆ เพื่อป้องกันสิ่งมีชีวิตทรงพลังที่ชั่วร้ายไม่ให้ทำลายพหุภพทั้งหมด นำแสดงโดยมิเชล โหย่ว ในบท Evelyn ร่วมกับ Stephanie Hsu, กวาน เก๊ฮวี, Jenny Slate, Harry Shum Jr., James Hong, และ เจมี ลี เคอร์ติส มารับบทสมทบ
วัดพวงแก้ว
วัดพวงแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบอน อำเภอหนองเสือ จังหวัดปทุมธานี มีที่ดิน 2 แปลงติดกันรวมเนื้อที่ 31 ไร่ 2 งาน
วัดพวงแก้วสร้างขึ้นเมื่อ พ.ศ. 2445 โดยมี คุณหญิงนุ่ม พลางกูร ถวายที่ดินแด่พระครู สังฆกิจ (หลวงพ่อบัว) เพื่อดำเนินการสร้างวัด และได้รับพระราชทานวิสุงคามสีมา (อุโบสถหลังเก่า) เมื่อ พ.ศ. 2450 และผูกพัทธสีมาในปี พ.ศ. 2451 ต่อมาคุณพ่อสมร พ่อของคุณหมอเผดียง พลางกูร ได้ถวายที่ดินเพิ่ม จนในสมัยพระครูปทุมภัทรคุณ ภทฺทธมฺโม (เผือด ปล้องสอง) ได้ก่อสร้างอุโบสถหลังใหม่ขึ้นในปี พ.ศ. 2535 ได้รับพระราชทานวิสุงคามสีมา เมื่อวันที่ 12 มิถุนายน พ.ศ. 2540 ผูกพัทธสีมาเมื่อปี พ.ศ. 2554 ใช้ทำสังฆกรรมจนถึงปัจจุบัน
อาคารเสนาสนะที่สำคัญ ได้แก่ อุโบสถ (หลังเก่า) กว้าง 6 เมตร ยาว 12 เมตร สร้างเมื่อปี พ.ศ. 2425 กุฎิสงฆ์ จำนวน 7 หลัง คอนกรีตเสริมเหล็ก ชั้นบนเป็นไม้ หอสวดมนต์คอนกรีตเสริมเหล็ก ชั้นบนเป็นไม้แดง สร้างเมื่อปี พ.ศ. 2406 ศาลาการเปรียญ กว้าง 20 เมตร ยาว 60 เมตร คอนกรีตเสริมเหล็ก ชั้นบนเป็นไม้ ปูชนียวัตถุ ได้แก่ พระพุทธรูปหล่อทองสัมฤทธิ์ หลวงปู่บัว หน้าตักกว้าง 28 นิ้ว ปางมารวิชัย สร้างเมื่อ พ.ศ. 2463 และพระสมัยโบลาน (จีวรลายดอกพิกุล) ปางนั่งสมาธิ และปางนั่งถือตาลปัตร 2 องค์
ลือลิยอ
ลือลิยอ เป็นเมืองที่ตั้งอยู่บนชายฝั่งทางตอนเหนือของสวีเดนและเป็นเมืองเอกของเทศมณฑลนอร์บอตเตนซึ่งเป็นเทศมณฑลที่เหนือสุดของสวีเดน ลือลิยอมีประชากรประมาณ 75,000 คนและเป็นที่ตั้งของเทศบาลลือลิยอ
มีท่าเรือที่ใหญ่ที่สุดเป็นอันดับเจ็ดในสวีเดนสำหรับจัดส่งสินค้า นอกจากนั้นยังมีอุตสาหกรรมเหล็กขนาดใหญ่และเป็นศูนย์กลางการวิจัยอย่างกว้างขวาง มหาวิทยาลัยเทคโนโลยีลือลิยอเป็นหนึ่งในสามมหาวิทยาลัยเทคโนโลยีของประเทศสวีเดน และมหาวิทยาลัยเหนือสุดในสวีเดน
549 ปีก่อนคริสตกาล
5 ปี ก่อนพุทธศักราช ใกล้เคียงกับ ก่อน ค.ศ. 549
รถโดยสารสองชั้น
รถโดยสารสองชั้น (Double-decker bus) เป็นยานพาหนะสองชั้นและมีความสูงประมาณ 4 เมตร พบมากในลอนดอน ประเทศอังกฤษ, เขตการปกครองพิเศษฮ่องกง (เกาลูน) นอกจากนี้ยังมีให้พบเห็นที่ ไอร์แลนด์ (ดับลิน), ศรีลังกา, สิงคโปร์, ญี่ปุ่น, เยอรมัน, จีน, สหรัฐอเมริกา และตุรกี) ในประเทศไทย ส่วนใหญ่ใช้เป็นรถโดยสารประจำทางและรถให้เช่าเพื่อการท่องเที่ยวในประเทศไทย
รถโดยสารสองชั้นในประเทศไทย
รถโดยสารสองชั้นในประเทศไทยส่วนมากจะมีในรูปแบบรถทัวร์ปรับอากาศประจำทางของ บริษัท ขนส่ง จำกัด (บขส.) รถร่วม บขส. และรถบัสนำเที่ยวของเอกชน (ให้เช่าเหมารถ) เช่น ภัสสรชัยทัวร์ ซึ่งรถโดยสารสองชั้นในเมืองไทยส่วนใหญ่จะมีขนาดความยาวของตัวรถไม่เกิน 12 เมตร (แต่ในกฎระเบียบของกระทรวงคมนาคม ปัจจุบันสามารถให้รถโดยสารที่มีขนาดความยาวได้ไม่เกิน 15 เมตร นำออกมาวิ่งบนถนนได้) โดยรถโดยสารสองชั้นส่วนใหญ่มักจะมีจำนวนที่นั่ง 50 ที่นั่ง (มาตรฐาน ม.4 ข) ซึ่งเป็นรถโดยสารที่มีห้องน้ำบริเวณชั้นล่างของรถ แต่ของทาง บขส. จะมีแบบ 32 ที่นั่ง (มาตรฐาน ม.4 ก) และ 55 ที่นั่ง (มาตรฐาน ม.4 ค) ด้วย
รถโดยสารสองชั้นส่วนใหญ่ในประเทศไทย จะมีจำนวนล้อ 8 ล้อ เนื่องจากการทรงตัวของรถโดยสาร โดยที่เพลาหน้า มี 2 ล้อ, เพลากลาง มี 4 ล้อ และเพลาหลังสุด มี 2 ล้อ และรถโดยสารสองชั้นบางคันจะมีจำนวนล้อ 10 ล้อด้วย โดยที่เพลาหน้า มี 2 ล้อ, เพลากลาง มี 4 ล้อ เพลาหลังสุด มี 4 ล้อ
แซชซีส์ของรถโดยสารสองชั้นในประเทศไทย ส่วนใหญ่แล้ว จะเป็นการนำแซชซีส์ของรถโดยสารเก่าๆ ที่นำเข้าจากญี่ปุ่น (เช่น อีซูซุ ฮีโน่ มิตซูบิชิ นิสสันดีเซล-UD) หรือแซชซีส์ของรถโดยสารเก่าๆที่เป็นรถสัญชาติทวีปยุโรป (เช่น สแกนเนีย วอลโว่ เบนซ์ ฯลฯ) หรืออาจจะเป็นรถโดยสารหกล้อ ที่วิ่งในไทย มาทำการยกตัวถังออกเหลือแต่แซชซีส์ มาทำการดัดแปลงโดยอู่ที่มีคุณภาพ มีความชำนาญในการทำ เช่นอู่สมพรการช่าง (ช่างพร เซอร์วิส บ้านโป่ง) อู่เก่งบัสพัทยา อู่ไพฑูรย์การช่าง ฯลฯ โดยการเพื่มจำนวนล้อจาก 6 ล้อ เป็น 8 ล้อ หรือ 10 ล้อ ตามความต้องการของผู้ประกอบการ ซึ่งส่วนใหญ่ก็จะนิยมรถ 8 ล้อ เมื่อประกอบแซชซีส์เสร็จแล้วจะทำการส่งแซชซีส์เข้าไปยังอู่ต่อรถโดยสาร เช่น อู่เชิดชัยอุตสาหกรรม นครราชสีมา ,อู่มีแสงหน่อย นครปฐม ,อู่พานทองกลการ บางปะกง ฉะเชิงเทรา ,หรืออู่ต่อรถโดยสารที่มีจำนวนมากใน บ้านโป่ง ราชบุรี ฯลฯ เพื่อทำการประกอบตัวถังรถโดยสารสองชั้นต่อไป แต่สำหรับผู้ประกอบการรถโดยสารที่มีงบประมาณมาก อาจจะซื้อแซชซีส์ใหม่ๆ ที่นำเข้าจากต่างประเทศ จากตัวแทนจำหน่ายในประเทศไทย (หรือที่เรียกกันว่า แซชซีส์ห้าง) เช่น วอลโว่ (จัดจำหน่ายโดย อู่เชิดชัยอุตสาหกรรม) สแกนเนีย (จัดจำหน่ายโดย สแกนเนีย สยาม) เมอร์ซิเดส-เบนซ์ (จัดจำหน่ายโดย ธนบุรีประกอบรถยนต์) เอ็มเอเอ็น (จัดจำหน่ายโดย เอ็มเอเอ็น ยานยนต์ ประเทศไทย) ฯลฯ ในปัจจุบัน แซชซีส์รถโดยสาร (แซชซีส์ห้าง) ที่แรงที่สุดในประเทศไทย คือ เอ็มเอเอ็น R37 (MAN R37) มีจำนวนแรงม้า 460 แรงม้า โดย MAN R37 มีแชสซีรุ่นประกอบไทยเรียกว่า MAN R40
เบาะของรถโดยสารสองชั้นในประเทศไทย จะมีทั้งเบาะธรรมดาที่เป็นเบาะหนังเทียม เบาะกำมะหยี่ หรือจะเป็นเบาะนวดไฟฟ้าที่มีทั้งขนาดเล็กและขนาดใหญ่ ขึ้นอยู่กับงบประมาณ ของผู้ประกอบการรถโดยสารว่าจะติดตั้งเบาะแบบใด และจะคุ้มค่ากับที่ลงทุนไปหรือไม่ ผู้ผลิตเบาะนวดไฟฟ้าในประเทศไทยที่ผู้ประกอบการนิยมมีอยู่สองราย คือ ดำรงศิลป์กรุ๊ป และ ศรีไทยออโต้ซีท สำหรับรถโดยสารสองชั้นที่มีการติดตั้งเบาะนวดไฟฟ้า ส่วนใหญ่จะเป็นรถโดยสารประจำทางของผู้ประกอบการต่างๆ เช่น ชาญทัวร์ แอร์อุดร 407 พัฒนา สมบัติทัวร์ บุษราคัมทัวร์ สหพันธ์ร้อยเอ็ดทัวร์ กรุงสยามทัวร์ นครชัยทัวร์ นครชัยขนส่ง ฯลฯ
ป้ายทะเบียนของรถโดยสารสองชั้นในประเทศไทย (รวมไปถึงรถโดยสารสาธารณชนิดอื่นๆด้วย ยกเว้นรถแท็กซี่) จะเป็นป้ายทะเบียนสีเหลือง ตัวหนังสือสีดำ ขนาดป้ายมีขนาดใหญ่กว่าป้ายทะเบียนรถทั่วไป หากเป็นรถประจำทาง จะมีทะเบียน 1x-xxxx โดยทะเบียนของแต่ละจังหวัดจะเรื่มจากเลข 10-0001 แต่หากเป็นรถไม่ประจำทางหรือรถนำเที่ยว โดยทะเบียนของแต่ละจังหวัดจะมีทะเบียน 3x-xxxx โดยเรื่มจากเลข 30-0001 ซึ่งกลายเป็นที่มาของคำว่า "รถ 30" ซึ่งใช้เรียกกับรถโดยสารไม่ประจำทางนั่นเอง
ความปลอดภัย
ในภายหลัง ผู้ให้บริการเริ่มเปลี่ยนจากการให้บริการรถสองชั้น (ยาว 12 เมตร) มาเป็นรถบัสชั้นเดียวแบบยาวพิเศษ (ยาว 13.80 เมตร ไปจนถึง 15.00 เมตร) โดยทั้งรถบัสสองชั้น และรถบัสยาวพิเศษ มีความจุผู้โดยสารที่เท่ากัน สาเหตุการเปลี่ยนแปลงครั้งนี้ อันเนื่องมาจากเรื่องของความปลอดภัยในรถบัสชั้นเดียวยาวพิเศษที่สูงกว่ารถบัสสองชั้น เพราะตัวจุดศูนย์ถ่วงของตัวรถบัสยาวพิเศษ อยู่ต่ำกว่ารถบัสสองชั้น ทำให้สามารถเดินทางไปในเส้นทางลาดชันของประเทศไทยได้ดีขึ้น อย่างไรก็ตาม ค่าบริการของรถบัสชั้นเดียวแบบยาวพิเศษ จะสูงกกว่ารถบัสสองชั้นในบางครั้ง เนื่องจากต้นทุนของตัวรถบัสยาวพิเศษต้องเป็นรถใหม่ที่ออกจากศูนย์บริการเท่านั้น ต่างจากรถบัสสองชั้นที่ยังสามารถประกอบขึ้นนอกศูนย์บริการเพื่อลดต้นทุน
ถ้อยคำเอ่อล้นด้วยหัวใจรัก
ถ้อยคำเอ่อล้นด้วยหัวใจรัก ภาพยนตร์อนิเมะญี่ปุ่นแนวโรแมนติก, ตลก, ดรามา ผลิตโดยสตูดิโอ Sublimation และ Signal.MD กำกับโดยเคียวโอ อิชิงุโระ ฉายรอบปฐมทัศน์ในงานเทศกาลภาพยนตร์นานาชาติเซี่ยงไฮ้ปี พ.ศ. 2563 ฉายในโรงภาพยนตร์ประเทศญี่ปุ่นเมื่อวันที่ 22 กรกฎาคม พ.ศ. 2564 และเผยแพร่ระดับนานาชาติทางเน็ตฟลิกซ์ในวันเดียวกัน
ศูนย์การแพทย์กาญจนาภิเษก
ศูนย์การแพทย์กาญจนาภิเษก เป็นโรงพยาบาลของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ ณ มหาวิทยาลัยมหิดล ศาลายา อำเภอพุทธมณฑล จังหวัดนครปฐม เป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน
ประวัติ
ในปี พ.ศ. 2534 โดยท่านอธิการบดีในขณะนั้น คือ ศาสตราจารย์นายแพทย์ ประดิษฐ์ เจริญไทยทวี ได้เสนอโครงการจัดตั้งโครงการสถาบันทางการแพทย์และทันตกรรม ขึ้นเพื่อตอบสนองการขยายตัวและรองรับงานบริการเพื่อความเป็นเลิศด้านการเรียนการสอนที่มีความเฉพาะทางมากขึ้น โดยในหลักการเบื้องต้นได้พิจารณาให้มีการบริการและการเรียนการสอนที่แตกต่างหรือต่อเนื่องจากโรงพยาบาลทั้ง 3 แห่ง ที่อยู่ในสังกัดมหาวิทยาลัยมหิดล
คริส เม็ฟฟัม
คริสโตเฟอร์ เจมส์ เม็ฟฟัม (Christopher James Mepham; 5 พฤศจิกายน ค.ศ. 1997 —) เป็นนักฟุตบอล​ชาวเวลส์​ ปัจจุบันเล่นในตำแหน่งเซ็นเตอร์แบ็กให้กับบอร์นมัทในอีเอฟแอลแชมเปียนชิป​และทีมชาติเวลส์ เขาเป็นผลผลิตจากชุดเยาวชนของเบรนต์ฟอร์ดและเชลซี
ศูนย์การแพทย์กาญจนาภิเษก
ประวัติ
ในวันที่ 5 เมษายน พ.ศ. 2544 พระบาทสมเด็จพระเจ้าอยู่หัวภูมิพลอดุลยเดช ได้ทรงพระกรุณาโปรดเกล้าฯ ให้สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ อัครราชกุมารี เสด็จแทนพระองค์เพื่อทรงวางศิลาฤกษ์ ซึ่งนับได้ว่า ศูนย์การแพทย์กาญจนาภิเษก เป็นสถาบันทางการแพทย์อีกแห่งหนึ่งที่สังกัดมหาวิทยาลัยมหิดล โดยเป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน
คริส เม็ฟฟัม
เม็ฟฟัมในตำแหน่งเซ็นเตอร์แบ็กและแบ็กขวา เริ่มต้นเล่นฟุตบอลเยาวชนให้กับเชลซีในวัย 10 ปี ก่อนที่จะถูกสโมสรปล่อยตัวในวัย 14 ปี และถูกปฏิเสธโดยวอตฟอร์ดและควีนส์พาร์กเรนเจอส์ ดังนั้น เม็ฟฟัมจึงเข้าร่วมทีมเยวาชนของเบรนต์ฟอร์ดใน ค.ศ. 2012 และได้เลื่อนขึ้นมาเล่นให้กับทีมชุดใหญ่ในเดือนสิงหาคม ค.ศ. 2017 ต่อมาในเดือนมกราคม ค.ศ. 2019 เขาได้เซ็นสัญญาระยะยาวกับบอร์นมัทในพรีเมียร์ลีก ค่าตัวโดยประมาณ 12 ล้านปอนด์
การประชุมสันติภาพปารีส (ค.ศ. 1919–1920)
'''การประชุมสันติภาพปารีส ค.ศ. 1919''' เป็นการประชุมของฝ่ายสัมพันธมิตรผู้ชนะสงครามโลกครั้งที่หนึ่ง เพื่อตั้งเงื่อนไขสันติภาพแก่ฝ่ายมหาอำนาจกลางผู้แพ้หลังการสงบศึกเมื่อ ค.ศ. 1918 การประชุมมีขึ้นในกรุงปารีส ใน ค.ศ. 1919 และมีนักการทูตจากประเทศและชาติกว่า 32 ประเทศเข้าร่วม พวกเขาพบปะและถกทางเลือกต่าง ๆ และพัฒนาชุดสนธิสัญญา ("สนธิสัญญาสันติภาพกรุงปารีส") สำหรับโลกหลังสงคราม สนธิสัญญาเหล่านี้เปลี่ยนแปลงแผนที่ยุโรปด้วยพรมแดนและประเทศใหม่ ๆ และกำหนดความรับผิดในอาชญากรรมสงครามตลอดจนบทลงโทษทางการเงินที่เข้มงวดต่อเยอรมนี จักรวรรดิอาณานิคมของฝ่ายมหาอำนาจกลางผู้แพ้ในแอฟริกา เอเชียตะวันตกเฉียงใต้และมหาสมุทรแปซิฟิก จะถูกแบ่งระหว่างและให้อยู่ในอาณัติของจักรวรรดิอาณานิคมฝ่ายชนะ ขึ้นอยู่กับระดับการพัฒนาในอดีตที่ต่างกัน และการสถาปนาสันนิบาตชาติ
ศูนย์การแพทย์กาญจนาภิเษก
ประวัติ
วันที่ 1 ตุลาคม พ.ศ. 2560 ศูนย์การแพทย์กาญจนาภิเษก ย้ายไปสังกัด คณะแพทยศาสตร์ศิริราชพยาบาล มหาวิทยาลัยมหิดล จากเดิมที่สังกัดสำนักงานอธิการบดี มหาวิทยาลัยมหิดล
การประชุมสันติภาพปารีส (ค.ศ. 1919–1920)
ผู้นำของสี่ "มหาอำนาจ" เป็นศูนย์กลางแห่งกระบวนพิจารณา ได้แก่ ประธานาธิบดีวูดโรว์ วิลสันแห่งสหรัฐอเมริกา นายกรัฐมนตรีเดวิด ลอยด์ จอร์จแห่งสหราชอาณาจักร ประธานาธิบดีฌอร์ฌ เกลม็องโซแห่งฝรั่งเศส และนายกรัฐมนตรีวิตโตริโอ เอ็มมานูเอล ออร์ลันโดแห่งอิตาลี ท้ายสุดออร์ลันโดได้ถอนตัวออกจากการประชุมและไม่มีบทบาทในร่างสุดท้ายของสนธิสัญญาแวร์ซาย เยอรมนีและคอมมิวนิสต์รัสเซียมิได้รับเชิญให้เข้าร่วม แต่อีกหลายชาติส่งตัวแทนเข้าร่วม ซึ่งแต่ละประเทศก็มีวาระแตกต่างกัน พระมหากษัตริย์ นายกรัฐมนตรี และรัฐมนตรีต่างประเทศพร้อมกลุ่มที่ปรึกษาติดต่อนักข่าวและนักวิ่งเต้นด้วยเหตุผลร้อยแปด ตั้งแต่เอกราชของประเทศเซาท์คอเคซัสไปจนถึงความเท่าเทียมทางเชื้อชาติ
คริส เม็ฟฟัม
เกียรติประวัติ
รางวัลส่วนตัว
อุบัติการณ์ (วิทยาการระบาด)
อุบัติการณ์ (incidence) เป็นค่าที่ได้จากการวัดความเสี่ยงของการเกิดภาวะหนึ่งๆ ขึ้นใหม่ ในช่วงเวลาหนึ่งๆ ถึงแม้บางครั้งถูกใช้อย่างคร่าวๆ โดยเอาตัวเลขของจำนวนผู้ป่วยใหม่ในช่วงเวลามาแสดง แต่การใช้ที่ถูกต้องควรแสดงให้รูปของอัตรา นั่นคือมีตัวส่วนด้วย
รายชื่อวัดในจังหวัดเชียงใหม่
รายชื่อวัดในจังหวัดเชียงใหม่ เรียงตามประเภทวัดและแยกตามอำเภอ
คัลเลอร์ ทีวี เกม
คัลเลอร์ ทีวี เกม (Color TV-Game) เป็นเครื่องเล่นวิดีโอเกม ผลิตโดยบริษัทนินเท็นโดเป็นเครื่องแรกของบริษัท พัฒนาเครื่องเกมความร่วมมือระหว่าง 2 บริษัทคือนินเท็นโดและมิตซูบิชิ อิเล็กทริค ออกวางจำหน่ายในประเทศญี่ปุ่นในวันที่ 1 มิถุนายน พ.ศ. 2520 นินเท็นโดปล่อยคัลเลอร์ ทีวี เกม ทั้งหมด 5 รุ่นได้แก่ คัลเลอร์ ทีวี เกม 6 คัลเลอร์ ทีวี เกม 15 คัลเลอร์ ทีวี เกม Blockbreaker คัลเลอร์ ทีวี เกม เรซซิ่ง 112 และ คอมพิวเตอร์ ทีวี เกม ยุติการวางจำหน่ายและเลิกผลิตเครื่องเล่นคัลเลอร์ ทีวี เกมในปี พ.ศ. 2526 โดยยอดจำหน่ายอยู่ที่ 3 ล้านเครื่อง
ชาห์อับบาสที่ 1 แห่งเปอร์เซีย
อ้างอิง
15711629
ต้อลม
ต้อลม (pinguecula) เป็นการเสื่อมสลายในเยื่อตาขาวของตามนุษย์ มีอาการแสดงคือคราบสีเหลือง-ขาวในเยื่อตาขาวส่วนบัลบาร์ (bulbar conjunctiva) ใกล้ลิมบัส (limbus) ในบางกรณีอาจเกิดผลึก ไม่เป็นที่แน่ชัดถึงสมุฏฐานการเกิดโรค แต่เป็นไปได้ว่ามาจากวัยและดวงตาที่สัมผัสแสงยูวี
ต้อลมอาจโตขึ้นอย่างช้า ๆ เมื่อทิ้งไว้ แต่ถือกันว่าเป็นอาการชนิดไม่อันตราย และโดยทั่วไปไม่จำเป็นต้องเข้ารับการรักษา ในบางกรณีอาจมีการใช้น้ำตาเทียมหากเกิดการระคายเคือง
พ่ากั่น
พ่ากั่น (ဖားကန့်) เป็นเมืองหนึ่งในอำเภอพ่ากั่น จังหวัดโม่ญี่น รัฐกะชีน ทางตอนเหนือสุดของประเทศพม่า ตั้งอยู่ริมแม่น้ำอุรุ ห่างจากมัณฑะเลย์ไปทางทิศเหนือประมาณ 350 กิโลเมตร ท่ามกลางป่ารกที่ไม่เอื้อต่อการอยู่อาศัย มีมาลาเรียชุกชุม และถูกตัดขาดเป็นเวลาหลายเดือนในฤดูมรสุม เมืองนี้มีชื่อเสียงเรื่องเหมืองหยกซึ่งผลิตแร่เจไดต์ที่มีคุณภาพดีที่สุดในโลก
ใน พ.ศ. 2554 การสู้รบระหว่างกองทัพเอกราชกะชีนกับกองทัพพม่าในพื้นที่รอบเหมืองหยกพ่ากั่นส่งผลให้มีบุคคลพลัดถิ่นประมาณ 90,000 คนเมื่อถึงเดือนกันยายน พ.ศ. 2555 และยังคร่าชีวิตผู้คนไปหลายร้อยคน
พระยาสุนทรสงคราม (ปุย สุวรรณศร)
อำมาตย์โท พระยาสุนทรสงคราม (ปุย สุวรรณศร) (29 กรกฎาคม 2419 - 29 มีนาคม 2474 ) เป็นอดีตขุนนางชาวไทย อดีตผู้ว่าราชการจังหวัดสุพรรณบุรี อดีตนาย อำเภอพระปฐมเจดีย์ อดีตนาย อำเภอบางปลาม้า
แอสเฟียร์ อินโนเวชั่นส์
บริษัท แอสเฟียร์ อินโนเวชั่นส์ จำกัด (มหาชน) (เดิม: บริษัท บี.เอ็ม. มีเดีย จำกัด และ บริษัท เอเชียซอฟท์ คอร์ปอเรชั่น จำกัด (มหาชน)) เป็นบริษัทมหาชนจำกัดประเภทสื่อบันเทิง บริษัทประกอบกิจการเป็นโฮลดิ้งคอมปานีด้านเทคโนโลยีสารสนเทศ โดยมีบริษัทย่อยเป็นผู้ให้บริการเกมออนไลน์ขนาดใหญ่ในภูมิภาคเอเชียตะวันออกเฉียงใต้ รวมถึงประเทศอินเดีย ก่อตั้งขึ้น ณ วันที่ 20 กันยายน พ.ศ. 2544  และจดทะเบียนในตลาดหลักทรัพย์แห่งประเทศไทยเมื่อวันที่ 17 พฤษภาคม พ.ศ. 2550
ประวัติ
แอสเฟียร์ อินโนเวชั่นส์ หรือเอเชียซอฟท์เดิม เป็นหน่วยธุรกิจบริหารเกมออนไลน์ที่แยกตัวออกมาจาก ''บริษัท บี.เอ็ม. มีเดีย จำกัด'' ซึ่งเป็นผู้ถือลิขสิทธิ์และจัดจำหน่ายเกมออฟไลน์รายใหญ่ในขณะนั้น บริษัทเริ่มต้นจากการเป็นผู้ถือลิขสิทธิ์เกมแร็กนาร็อกออนไลน์และเกมดรากอนราจาออนไลน์ ที่เป็นเกมบุกเบิกและสร้างชื่อเสียงของบริษัท และได้เริ่มเปิดให้บริการเกมออนไลน์ทั้งแบบพีซีและโมบายล์กว่า 170 เกม ซึ่งครอบคลุมเกมหลากหลายประเภท ไม่ว่าจะเป็น MMORPG, SRPG, Casual, FPS และ MOBA
ปัจจุบัน บริษัทปรับเปลี่ยนบทบาทเป็นโฮลดิ้งคอมปานี และดำเนินธุรกิจเกมออนไลน์ภายใต้บริษัทลูกคือ บริษัท เพลย์พาร์ค จำกัด มีเกมที่เปิดให้บริการอยู่มากกว่า 30 เกม นอกเหนือจากเชี่ยวชาญด้านการดูแลและให้บริการเกมแล้ว ยังมีความเข้าใจในการทำการตลาดในแต่ละประเทศ ซึ่งมีความต้องการและรสนิยมที่แตกต่างกัน ด้วยทีมงานที่ครอบคลุมในภูมิภาคเอเชียตะวันออกเฉียงใต้ ส่งผลให้หลากหลายเกมประสบความสำเร็จอย่างสูง และได้รับความเชื่อมั่นให้ร่วมงานกับบริษัทผู้พัฒนาเกมชั้นนำระดับโลก
โดมิโน
โดมิโน (domino) เป็นกลุ่มเกมที่ใช้แผ่นกระเบื้อง (tile) ที่เล่นด้วยแผ่นกระเบื้อง "โดมิโน" รูปสี่เหลี่ยมผืนผ้า โดมิโนแต่ละชิ้นเป็นแผ่นกระเบื้องรูปสี่เหลี่ยมผืนผ้าโดยมีเส้นแบ่งหน้าเป็นปลายรูปสี่เหลี่ยมจัตุรัสสองด้าน ปลายแต่ละด้านทำเครื่องหมายด้วยจุดจำนวนหนึ่ง (เรียกว่า พิพ นิพหรือดอบ) หรือว่างไว้ ด้านหลังของโดมิโนในชุดเหมือนกันทั้งหมด คือ ว่างไว้หรือมีการออกแบบร่วมกันบางอย่าง ชิ้นเกมโดมิโนรวมกันเป็นชุดโดมิโน ซึ่งบางทีเรียกว่า "เด๊ก" หรือ "แพ็ก"  ชุดโดมิโนแบบจีน-ยุโรปดั้งเดิมประกอบด้วยโดมิโน 28 ชิ้น โดยมีจำนวนจุดทุกแบบระหว่าง 0 ถึง 6 จุด ชุดโดมิโนเป็นอุปกรณ์เล่นเกมทั่วไป คล้ายกับไพ่หรือลูกเต๋าตรงที่สามารถเล่นโดมิโนได้หลายอย่างโดยใช้ชุดโดมิโน
มีการกล่าวถึงโดมิโนแรกสุดจากราชวงศ์ซ่งของจีน โดมิโนสมัยใหม่ปรากฏในประเทศอิตาลีระหว่างคริสต์ศตวรรษที่ 18 แต่ยังไม่ทราบว่าโดมิโนจีนพัฒนาไปเป็นเกมสมัยใหม่อย่างไร มิชชันนารีอิตาลีในประเทศจีนอาจเป็นผู้นำเกมดังกล่าวเข้าสู่ทวีปยุโรป
พระราชวังลาเกิน
พระราชวังลาเกิน หรือ ปราสาทลาเกิน (Kasteel van Laken; Château de Laeken; Schloss Laken) เป็นพระราชวังที่พำนักของพระราชวงศ์แห่งเบลเยียม ตั้งอยู่ในเขตกรุงบรัสเซลส์ ตั้งอยู่ห่างจากใจกลางเมืองประมาณ 5 km ในเขตลาเกิน พระราชวังนั้นประกอบด้วยสวนขนาดใหญ่ที่เรียกว่า "Royal Domain of Laeken" ซึ่งสงวนมิให้บุคคลภายนอกเข้าเนื่องจากเป็นเขตพระราชฐานชั้นใน
ในปัจจุบันพระราชวังแห่งนี้เป็นที่ประทับของสมเด็จพระราชาธิบดีฟีลิป, สมเด็จพระราชินีมาตีลด์ และพระราชโอรสธิดา เจ้าหญิงเอลิซาเบธ ดัชเชสแห่งบราบันต์ เจ้าชายกาบรีแยลแห่งเบลเยียม เจ้าชายแอมานุแอลแห่งเบลเยียม เจ้าหญิงเอเลออนอร์แห่งเบลเยียม
ประวัติ
พระราชวังนั้นสร้างขึ้นที่ลาเกิน ซึ่งในอดีตนั้นอยู่ด้านนอกกรุงบรัสเซลส์ สร้างระหว่าง ค.ศ. 1782–1784 โดยการออกแบบของสถาปนิกชาวฝรั่งเศส ชาร์ล เดอ วายี ภายใต้การควบคุมการก่อสร้างของหลุยส์ มงตัวเย โดยสร้างขึ้นเพื่อเป็นที่สำหรับแปรพระราชฐานในฤดูร้อนของอาร์ชดัชเชสมารีอา คริสทีนา ดัชเชสแห่งเท็ชเชิน ผู้ปกครองของฮาพส์บวร์คเนเธอร์แลนด์ กับพระสวามี เจ้าชายอัลแบร์ทแห่งซัคเซิน-เท็ชเชิน เครื่องเรือนต่าง ๆ นั้นผลิตโดยฌ็อง-โฌแซ็ฟ ชาปุย
นีกอลา-ฌ็อง รุป ผู้ว่าราชการกรุงบรัสเซลส์ ได้เลี้ยงรับรองพระมหากษัตริย์พระองค์แรกของเบลเยียม คือ พระเจ้าเลออปอลที่ 1 แห่งเบลเยียม ในพระราชวังแห่งนี้ในวันที่ 21 กรกฎาคม ค.ศ. 1831 ซึ่งเป็นวันที่พระองค์ทรงสาบานพระองค์ต่อรัฐธรรมนูญแห่งเบลเยียม ต่อมาพระราชวังได้ถูกเพลิงไหม้เสียหายไปบางส่วนใน ค.ศ. 1890 และถูกสร้างขึ้นใหม่โดยอาลฟงส์ บาลัต ตัวอาคารที่เห็นในปัจจุบันนี้เป็นผลงานการต่อเติมของสถาปนิกชาวฝรั่งเศส ชาร์ล ฌีโร ใน ค.ศ. 1902 พระราชวังแห่งนี้ได้กลายเป็นที่ประทับส่วนพระองค์ตั้งแต่พระเจ้าเลออปอลที่ 1 เสด็จเถลิงถวัลยราชสมบัติใน ค.ศ. 1831 ภายในเขตพระราชฐานนั้นยังเป็นที่ตั้งของกรีนเฮาส์หลวงแห่งลาเกิน ซึ่งตั้งอยู่ภายในอาคารเรือนกระจกมีหลังคาโดมสวยงาม ซึ่งเปิดให้สาธารณชนเข้าเยี่ยมชมเพียงไม่กี่วันเท่านั้นในแต่ละปี ซึ่งตัวอาคารเรือนกระจกนี้ออกแบบโดยอาลฟงส์ บาลัต และวิกตอร์ ออร์ตา
ตราแผ่นดินของเยเมน
ตราแผ่นดินของเยเมน เริ่มใช้เมื่อ พ.ศ. 2533 มีส่วนประกอบคือ มีคำขวัญในริ้บบิ้นสีไข่ เขียนว่า สาธารณรัฐเยเมน (อาหรับ:الجمهورية اليمنية )
ม็อบ (วิดีโอเกม)
ม็อบ (mob) (ย่อมาจากคำว่า โมไบล์ (mobile)) คือ ตัวละครที่ผู้เล่นไม่ได้ควบคุม (NPC) ที่ถูกควบคุมโดยคอมพิวเตอร์ในเกมคอมพิวเตอร์ เช่นในเกมเอ็มเอ็มโออาร์พีจี (MMORPG) หรือ มัด (MUD) ขึ้นอยู่กับบริบทของตัวละครในเกมว่าจะถือว่าตัวละครนั้นเป็น "ม็อบ" หรือไม่ หรือการใช้คำนี้อาจจะเป็นการจำกัดความเป็นมิตรของเอ็นพีซี (NPC) และ/หรือเอ็นพีซีนั้นอ่อนแอเกินไปที่จะโจมตี ในการใช้งานทั่วไปหมายถึงตัวละครเดียว ๆ หรือตัวละครหลาย ๆ ตัวในกลุ่มจะเรียกว่า ม็อบ ในเกมกราฟิกที่ทันสมัย "ม็อบ" อาจจะใช้เพื่อหมายถึงเอ็นพีซีจำนวนมากที่ผู้เล่นหวังที่จะล่าหรือฆ่า ยกเว้นเอ็นพีซีที่มีส่วนร่วมในการโต้ตอบหรือขายของ ซึ่งเอ็นพีซีเหล่านี้เราจะไม่สามารถโจมตีมันได้ "ม็อบมีชื่อ" (named mob) คือ ม็อบที่โดดเด่นโดยการมีชื่อเฉพาะเป็นของตัวเองมากกว่าที่เป็นเรียกว่าม็อบทั่ว ๆ ไป (ม็อบทั่ว ๆ ไป เช่น ผี พลเมือง เป็นต้น) "ม็อบใบ้" (dumb mob) คือ ม็อบที่ไม่มีพฤติกรรมที่ซับซ้อนที่จะสามารถโจมตีหรือเคลื่อนไหวไปรอบ ๆ ได้
เครื่องบินกระดาษ
เครื่องบินกระดาษ (paper plane) เป็นของเล่นทำจากการพับกระดาษเป็นรูปเครื่องบิน ใช้สำหรับร่อนไปในอากาศ จัดเป็นรูปแบบหนึ่งของโอะริงะมิ หรือศิลปะการพับกระดาษของญี่ปุ่น มีชื่อเรียกในภาษาญี่ปุ่นว่า kamihikōki (紙飛行機)
วัดสายวารี (จังหวัดชลบุรี)
วัดสายวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะจันทร์ อำเภอเกาะจันทร์ จังหวัดชลบุรี ปัจจุบันมีพระอธิการฉัตรชัย อภิวัฑฒโน เป็นเจ้าอาวาส
วัดสายวารี เดิมชื่อว่า วัดบ้านคลอง สร้างวัดเมื่อ พ.ศ. 2530 บนพื้นที่วัดมีทั้งหมด 30 ไร่ โดยเริ่มสร้างศาลา สร้างเมรุ สร้างกุฏิเรื่อยมา รวมทั้งสร้างโบสถ์ จนได้รับอนุญาตตั้งวัดเมื่อ พ.ศ 2542 ตั้งเป็นวัดเมื่อวันที่ 19 ตุลาคม พ.ศ. 2544 ได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553 จนเมื่อ พ.ศ. 2553 มีการก่อสร้างโครงการอ่างเก็บน้ำคลองหลวง กรมชลประทานให้ค่าเวนคืนประมาณ 33 ล้านบาท แต่วัดได้ยื่นอุทธรณ์ประมาณ 200 ล้านบาท ถึงจะพอสำหรับการสร้างวัดใหม่ พื้นที่วัดส่วนนั้นจึงจมอยู่ใต้น้ำทั้งหมด และได้สร้างเสนาสนะขึ้นใหม่ มีการย้ายวัดไปอยู่สถานที่แห่งใหม่บนเนื้อที่ประมาณ 70 ไร่
ซีวิลลอว์
ซีวิลลอว์ (civil law) อาจหมายถึง
หอดูดาวปารีส
หอดูดาวปารีส (Observatoire de Paris) เป็นหอดูดาวที่ใหญ่ที่สุดในประเทศฝรั่งเศส และเป็นหนึ่งในหนึ่งในศูนย์วิจัยดาราศาสตร์ที่ใหญ่ที่สุดในโลก ตั้งอยู่ที่ถนนออบแซร์วาตัวร์ (Avenue de l'Observatoire) ในเขต 14 ของกรุงปารีส ประเทศฝรั่งเศส
องค์กร
หอดูดาวปารีสเป็นหนึ่งในกร็องเตตาบลิสม็องของกระทรวงศึกษาธิการฝรั่งเศส มีตำแหน่งใกล้เคียงกับมหาวิทยาลัยแห่งชาติ มีหน้าที่ดังนี้
มีหอสังเกตการณ์ดวงอาทิตย์ที่สังกัดเมอดง (48.80509°N, 2.231°W) และหอดูดาวคลื่นวิทยุที่น็องเซ สำนักงานบอกเวลาระหว่างประเทศ (เบอีอัช) ตั้งอยู่ที่นี่จนถึง ปี 1987 แต่การดำเนินงานถูกโอนไปยังสำนักงานชั่งตวงวัดระหว่างประเทศ (เบอีเปแอม) ในปี 1988
ประวัติศาสตร์
หอดูดาวแห่งนี้มีที่มาจากจากแผนการอันทะเยอทะยานของฌ็อง-บาติสต์ กอลแบร์ ในศตวรรษที่ 17 เมื่อการค้าระหว่างประเทศและการเดินเรือของฝรั่งเศสเฟื่องฟู การก่อสร้างเริ่มขึ้นในปี 1667 ในรัชสมัยของพระเจ้าหลุยส์ที่ 14 และเสร็จสิ้นในปี 1671 ผู้รับผิดชอบการสร้างคือชาร์ล แปโร เลขานุการและผู้จัดการทั่วไปของงานสาธารณะ และโกลด แปโร สถาปนิก ทั้งสองเป็นพี่น้องกัน เลนส์ได้รับการสร้างขึ้นโดยจูเซปเป กัมปานี อาคารได้รับการขยายในปี 1730, 1810, 1834, 1850 และ 1951 ส่วนขยายสุดท้ายรวมถึงห้องเมริเดียนซึ่งออกแบบโดยฌ็อง พรูเว
ในปี 1679 หอดูดาวปารีสเผยแพร่ กอแนซ็องส์เดต็อง ปฏิทินการเดินเรือแห่งชาติฉบับแรกของโลก ซึ่งนักเดินเรือในทะเลใช้อุปราคาที่เกิดจากดาวบริวารของดาวพฤหัสบดีเป็นตัวกำหนดลองจิจูด ในปี 1863 หอดูดาวปารีสได้ตีพิมพ์แผนที่อุตุนิยมวิทยาสมัยใหม่ฉบับแรก ในปี 1882 ได้ติดตั้งกล้องโทรทรรศน์หักเหแสงที่มีเส้นผ่านศูนย์กลาง 33 เซนติเมตร และเป็นผู้บุกเบิกโครงการสารบัญแฟ้มดาวฤกษ์ การ์ตดูว์ซีเยล ผ่านความร่วมมือระหว่างประเทศ
ในเดือนพฤศจิกายน ปี 1913 หอดูดาวปารีสใช้หอไอเฟลเป็นสายอากาศแลกเปลี่ยนสัญญาณวิทยุ (คลื่นวิทยุ) กับหอดูดาวกองทัพเรือสหรัฐ เพื่อระบุความแตกต่างที่แน่นอนของลองจิจูดระหว่างจุดทั้งสอง
วัดพระยืนพุทธบาทยุคล
วัดพระยืนพุทธบาทยุคล หรือ วัดพระยืน ตั้งอยู่ที่บนเนินเขา บ้านพระแท่น หมู่ที่ 6 ตำบลทุ่งยั้ง อำเภอลับแล จังหวัดอุตรดิตถ์ ติดกับวัดพระแท่นศิลาอาสน์ ซึ่งตั้งอยู่ทางด้านทิศตะวันตก บนเนินเขาลูกเดียวกันแต่คนละยอด
วัดพระยืนพุทธบาทยุคล มีที่ธรณีสงฆ์ 136 ไร่ 2 งาน 20 ตารางวา วัดแห่งนี้เคยได้รับยกย่องให้เป็นวัดพัฒนาตัวอย่างประจำปี พ.ศ. 2536 อีกด้วย
โองะ
โองะ เป็นนครในจังหวัดอากิตะ ประเทศญี่ปุ่น เมืองนี้มีประชากรประมาณ 26,930 คน (ณ วันที่ 30 พฤศจิกายน พ.ศ. 2562) และมีความหนาแน่นของประชากร 110 คนต่อกม.² มีพื้นที่ทั้งหมดของเมืองคือ 240.80 ตารางกิโลเมตร (92.97 ตารางไมล์)
ภูมิศาสตร์
โองะตั้งอยู่บนคาบสมุทรโองะทางตะวันตกเฉียงเหนือของจังหวัดอากิตะ ทางทิศเหนือและใต้ล้อมรอบด้วยทะเลญี่ปุ่น เมืองส่วนใหญ่อยู่ในเขตอุทยานแห่งชาติโองะ
ประชากร
ประชากรของโองะสูงสุดในช่วงทศวรรษที่ 1950 และลดลงตั้งแต่นั้นมา
ภูมิอากาศ
โองะมีภูมิอากาศแบบอบอุ่นชื้นซึ่งภูมิอากาศของโองะแตกต่างจากจังหวัดอื่น ๆ ซึ่งได้รับอิทธิพลกระแสน้ำญี่ปุ่นโดยตรงเนื่องจากมีสภาพเป็นคาบสมุทร ฤดูหนาวและฤดูร้อนมีอากาศอบอุ่นถึงเย็น อุณหภูมิอยู่ที่ -14 ถึง 35 องศาเซลเซียส
ประวัติ
พื้นที่ของโองะในปัจุบันเคยเป็นส่วนหนึ่งของจังหวัดเดวะซึ่งถูกยึดครองโดยตระกูลซาตาเกะในสมัยเอโดะภายใต้รัฐบาลโชกุนโทกูงาวะ หมู่บ้านฟุนากาวะก่อตั้งขึ้นจากการจัดตั้งระบบเทศบาลสมัยใหม่เมื่อวันที่ 1 เมษายน ค.ศ. 1889 และกลายเป็นเมืองฟุนากาวามินาโตะเมื่อวันที่ 24 ตุลาคม ค.ศ. 1894 โองะถูกก่อตั้งขึ้นเมื่อวันที่ 31 มีนาคม ค.ศ. 1954 โดยการรวมเมืองฟุนากาวะมินาโตะกับหมู่บ้านใกล้เคียงสี่แห่ง
วัฒนธรรม
โองะมีชื่อในด้านเทศกาลนามาฮาเกะซึ่งเป็นงานประเพณีที่จัดขึ้นในวันตรุษญี่ปุ่น ซึ่งจะเป็นลุ่มผู้ชายที่แต่งตัวใส่หน้ากากและเสื้อฟางในเวลากลางคืนคล้ายเทพเจ้าที่เรียกว่า "นามาฮาเกะ"
หวัง เหวินปิน
หวัง เหวินปิน (汪文斌; เกิด เมษายน ค.ศ. 1971) เป็นนักการเมืองและนักการทูตจีน ปัจจุบันดำรงตำแหน่งโฆษกกระทรวงการต่างประเทศ รองอธิบดีกรมสารนิเทศกระทรวงการต่างประเทศ และเป็นสมาชิกพรรคคอมมิวนิสต์จีน เขาเป็นโฆษกคนที่ 32 เขาดำรงตำแหน่งเอกอัครราชทูตจีนประจำตูนิเซียระหว่างปี 2018–2021 และทำงานในสถานทูตจีนในมอริเชียสและเซเนกัล
ประวัติ
หวังเกิดในมณฑลอานฮุยในเดือนเมษายน ค.ศ. 1971 เขาเข้าศึกษาที่โรงเรียนมัธยมหนานจิงจินหลิง ใน ค.ศ. 1989 เขาเข้าศึกษาที่มหาวิทยาลัยการต่างประเทศจีน ซึ่งเขาเรียนวิชาเอกภาษาฝรั่งเศส หลังจากสำเร็จการศึกษาเขาเข้ารับราชการในกระทรวงการต่างประเทศ เขาดำรงตำแหน่งทางการทูตหลายตำแหน่ง ได้แก่ รองผู้อำนวยการและผู้อำนวยการสำนักงานวิจัยนโยบาย ที่ปรึกษาด้านการเมืองของสถานเอกอัครราชทูตจีนประจำสาธารณรัฐมอริเชียส ที่ปรึกษากรมวางแผนนโยบาย และรองอธิบดีกรมวางแผนนโยบาย เขาได้รับมอบหมายจากสภาประชาชนแห่งชาติชุดที่ 13 ในเดือนพฤษภาคม ค.ศ. 2018 ให้แทนที่ Bian Yanhua ในตำแหน่งเอกอัครราชทูตประจำตูนิเซีย ในวันศุกร์ที่ 17 กรกฎาคม ค.ศ. 2020 เขาได้รับแต่งตั้งให้ดำรงตำแหน่งโฆษกกระทรวงการต่างประเทศ สืบต่อจากเกิง ส่วง
สถานะ
สถานะ อาจหมายถึง
ปาโอโล เจนตีโลนี
ปาโอโล เจนตีโลนี ซิลเวรี (Paolo Gentiloni Silveri) เป็นนายกรัฐมนตรีอิตาลีคนที่ 57 ที่ดำรงตำแหน่งตั้งแต่ 12 ธันวาคม พ.ศ. 2559 ถึง 1 มิถุนายน พ.ศ. 2561 สืบต่อจากมัตเตโอ เรนซี โดยก่อนหน้านี้เขาเคยดำรงตำแหน่งเป็นรัฐมนตรีกระทรวงการต่างประเทศอิตาลี ระหว่างปี พ.ศ. 2557-2559
กาเซมีรู
การ์ลุส เอ็งรีกี กาซีมีรู (Carlos Henrique Casimiro; เกิดวันที่ 23 กุมภาพันธ์ ค.ศ. 1992) หรือที่รู้จักในชื่อ กาเซมีรู (Casemiro) เป็นนักฟุตบอลชาวบราซิลที่เล่นในตำแหน่งกองกลางตัวรับให้กับแมนเชสเตอร์ยูไนเต็ดในอังกฤษและทีมชาติบราซิล เขาถือเป็นหนึ่งในกองกลางตัวรับที่ดีที่สุดในรุ่นของเขา
เขาลงเล่นให้กับทีมชาติชุดใหญ่ตั้งแต่ ค.ศ. 2011 โดยเป็นส่วนหนึ่งของทีมชาติที่เข้าร่วมแข่งขันโกปาอาเมริกา 3 ครั้ง และฟุตบอลโลก 2 ครั้ง (ฟุตบอลโลก 2018 และฟุตบอลโลก 2022) เขาพาทีมชนะเลิศโกปาอาเมริกา 2019
สโมสร
เรอัลมาดริด
แมนเชสเตอร์ยูไนเต็ด
ทีมชาติ
บราซิลรุ่นอายุไม่เกิน 20 ปี
บราซิล
รางวัลส่วนตัว
ปลาหมอแคระ
thumb|250px|[[ปลาหมอแคระฮองสลอย (Apistogramma hongsloi) ในสกุล Apistogramma พบในทวีปอเมริกาใต้]] 250px|thumb|[[Anomalochromis|ปลาหมอแคระโตมาซี่ (Anomalochromis thomasi) จัดเป็นปลาเพียงชนิดเดียวในสกุล Anomalochromis พบในทวีปแอฟริกา]]
สำหรับปลาในวงศ์อื่น ดูที่: วงศ์ปลาหมอแคระ
ปลาหมอแคระ (Dwarf cichlid) เป็นชื่อเรียกปลาในวงศ์ปลาหมอสี (Cichlidae) กลุ่มหนึ่ง ที่มีขนาดลำตัวเล็กกว่าปลาในวงศ์เดียวกันสกุลอื่น ๆ ทั่วไป โดยจะมีความยาวลำตัวจรดหางเมื่อโตเต็มที่ประมาณ 2 นิ้ว หรือ 12-15 เซนติเมตร
โดยมากแล้วนิยมเลี้ยงกันเป็นปลาสวยงามในตู้กระจก ที่มีการปลูกพืชจำพวกไม้น้ำควบคู่ไปด้วย ซึ่งปลาหมอแคระหลายสกุล หลายชนิดสามารถเพาะขยายพันธุ์กันได้ในที่เลี้ยง เป็นปลาที่มีประวัติการเลี้ยงมายาวนาน และจากการเพาะขยายพันธุ์เอง ที่ทำให้มีสายพันธุ์ที่หลากหลาย มีสีสันและลวดลายที่แตกต่างไปจากปลาที่พบในธรรมชาติ
สกุลของปลาหมอแคระ (อาทิ)
อนึ่ง ยังมีปลาในบางวงศ์ที่มีชื่อสามัญเรียกว่า ปลาหมอแคระ เช่นกัน แต่มิได้อยู่ในวงศ์ปลาหมอสี ได้แก่ ปลาในสกุล Badis และ Dario ซึ่งอยู่ในวงศ์ปลาหมอแคระ (Badidae) ซึ่งแยกตัวออกมาจากวงศ์ปลาหมอช้างเหยียบ (Nandidae) ซึ่งพบได้ในทวีปเอเชีย
ขณะเดียวกันก็มีปลาในวงศ์ปลาหมอสีบางสกุลที่มีขนาดเล็กเช่นกัน แต่มิได้ถูกจัดให้เป็นปลาหมอแคระ เนื่องจากมีพฤติกรรมที่แตกต่างออกไป เช่น Lamprologus หรือ Pseudotropheus เนื่องจากนิยามของปลาหมอแคระต้องเป็นปลาขนาดเล็กที่มีพฤติกรรมไม่ก้าวร้าว สามารถเลี้ยงรวมกันกับปลาชนิดอื่นหรือสกุลอื่นได้ และไม่ทำลายไม้น้ำ
ท่าอากาศยานเอดินบะระ
ท่าอากาศยานเอดินบะระ (Edinburgh Airport) หรือเรียกโดยทั่วไปว่า เทิร์นเฮาส์ (Turnhouse) ตั้งอยู่ที่เมืองเอดินบะระ สกอตแลนด์ ห่างจากตัวเมืองไปทางตะวันตกประมาณ 13 กิโลเมตร (8 ไมล์) เป็นท่าอากาศยานที่มีขนาดใหญ่เป็นอันดับที่ 8 ของสหราชอาณาจักร
บลิซซ์คอน
บลิซซ์คอน (BlizzCon) เป็นกิจกรรมประจำปีของ บลิซซาร์ด เอ็นเตอร์เทนเมนต์ เพื่อเฉลิมฉลองแฟรนไชส์ชุดเกมทั้งสี่ วอร์คราฟต์ สตาร์คราฟต์ ไดอะโบล และ โอเวอร์วอตช์ เริ่มจัดขึ้นครั้งแรกในเดือนตุลาคม พ.ศ. 2548 ณ ศูนย์ประชุมอนาไฮม์ และได้จัดขึ้นนับแต่นั้นเป็นต้นมา ในงานมักจะมีการเปิดตัวใหม่ของแต่ละชุดเกม พรีวิวเกมในอนาคต และช่วงถาม-ตอบสำหรับผู้พัฒนาของบลิซซาร์ด
อเมริกันไอดอล
อเมริกันไอดอล (American Idol) เป็นรายการโทรทัศน์ประเภทเรียลลิตี้โชว์ ที่แข่งขันการร้องเพลง เริ่มซีซั่นแรกเมื่อ 11 มิถุนายน ค.ศ. 2002 โดยใช้ชื่อว่า American Idol: The Search for a Superstar ออกอากาศทางช่องฟอกซ์ โดยมีต้นแบบมาจากรายการป็อป ไอดอลทางฝั่งอังกฤษ เป็นรายการค้นหานักร้องวงการเพลงป็อปคนใหม่ทั่วอเมริกา โดยผู้ชมมีส่วนร่วมในการโหวดผู้เข้าแข่งขันที่ชื่นชอบ ผ่านทางโทรศัพท์พื้นฐาน หรือโทรศัพท์มือถือ ผู้เข้าแข่งขันที่ได้รับผลโหวตน้อยที่สุดหนึ่งคนจะตกรอบไป
ตั้งแต่ซีซั่นที่ 8 และ 9 คณะกรรมการสามารถใช้สิทธิ์ "เซฟ(Save)" เพื่อช่วยผู้เข้าแข่งขันคนที่ได้คะแนนน้อยที่สุด ไม่ให้ตกรอบ หากคณะกรรมการคิดว่า ผู้แข่งขันคนนั้นไม่สมควรตกรอบจากผลโหวต ในหนึ่งซีซั่นคณะกรรมการสามารถใช้สิทธิ์นี้ ได้เพียงครั้งเดียวเท่านั้น และเมื่อใช้สิทธิ์ในสัปดาห์ไหน ในสัปดาห์ต่อไปจะต้องมีคนตกรอบ 2 คน หากการแข่งขันดำเนินมาถึงรอบ 5 คนสุดท้าย และคณะกรรมการยังไม่ได้ใช้สิทธิ์ จะไม่สามารถใช้สิทธิ์นี้ได้จนจบซีซั่น
เทย์เลอร์ ฮิกส์ นักร้องหนุ่มวัย 29 จากเมืองเบอร์มิงแฮม รัฐแอละแบมา สามารถคว้าชัยบนเวทีล่าฝันอย่าง อเมริกันไอดอลครั้งที่ 5 ได้สำเร็จ โดยการได้รับเสียงโหวตมากกว่าคู่แข่งแสนสวยอย่าง "McPheever" แคเธอรีน แม็คฟี สาวสวยวัย 22 จากลอสแอนเจลิส ในการโหวตที่มีมาอย่างมหาศาลเป็นประวัติการณ์ถึง 63 ล้านเสียง จนไรอัน ซีเครสท์ พีธีกรของรายการกล่าวอย่างสะใจว่า "เป็นคะแนนเสียงของคนดูที่มากกว่าประธานาธิบดีคนไหนๆ ในประเทศนี้เคยได้รับมาเลยทีเดียว" รายการปีนี้ถือได้ว่ามีเรตติงดีที่สุดในรอบ 5 ปี โดยมีผู้ชมเฉลี่ยต่อสัปดาห์สูงถึง 30.3 ล้านคน มากกว่าฤดูกาลที่แล้วถึง 14 เปอร์เซ็นต์ นับเป็นตัวเลขที่งดงามสำหรับรายการที่ประสบความสำเร็จในระดับที่อยู่ตัวแล้ว ซึ่งยังไม่นับการเผยแพร่ซ้ำและการถ่ายทอดไปยังอีก 150 ประเทศทั่วโลก
จอร์ดิน สปาร์คส (อายุ 17 ปี) เป็นผู้ชนะเลิศการประกวดอเมริกันไอดอลปี 2007 เธอก็ร้องเพลง This Is My Now เพลงที่ชนะการประกวด songwriting contest ซึ่งเป็นครั้งแรกที่รายการเปิดโอกาสให้แฟนเพลงแต่งเพลงเข้าประกวดทางเว็บไซต์ของรายการเพื่อนำไปใช้ในการประกวด
และทาง FOX ได้ประกาศให้กับชาวอเมริกาไว้ ว่า American Idol Season 15 ในปี 2016 จะเป็นซีซั่นสุดท้ายของรายการนี้ ไรอัน ซีเครสยังรับหน้าที่เป็นพิธีกร ส่วนคณะกรรมการก็ชุดเชิมทั้ง แฮร์รี่ คอนนิกค์ จูเนียร์, คีธ เออร์บัน และเจนนิเฟอร์ โลเปซ ซึ่งในซีซั่น 15 จะเป็นการรวมความทรงจำครั้งก่อนตั้งแต่ผู้แข่งขันจนถึงกรรมการที่เคยสร้างนักร้องกันมา ถือว่าเป็นข่าวที่ทำให้ทั้งประเทศและผู้ชมทั่วโลกถึงกับช็อกกับรายการต้ยตำรับการเฟ้นหานักร้องเพลงยุคใหม่ ที่รายการยอดฮิตมา 8 ปีซ้อนจะต้องปิดตัวลง เนื่องจาก เรตติ้งผู้ชมดิ่งลงมาเยอะมากซึ่งในซีซั่น 14 ที่ผานมาในรอบ Finale ผู้ชมสูงสุดมีเพียงแค่ 10 ล้านคน จากที่เคยทำสถิติสูงสุดถึงง 36 ล้านคนในซีซั่น 8 เพราะเหตุนี้ทาง FOX Tv จึงประกาศถอดรายการออกจากโปรแกรมฉาย
การโหวต
ผู้ชมสามารถโหวตให้ผู้แข่งขันที่ชื่นชอบ โดยระหว่างการแสดงของผู้แข่งขันแต่ละคน จะมีหมายเลขโทรศัพท์ประจำตัวแสดงที่หน้าจอ สายโทรศัพท์จะเปิดให้โหวต หลังจากจบรายการแต่ละตอนเป็นเวลา 2 ชั่วโมง
คณะกรรมการ
ตั้งแต่ซีซั่นที่ 1-7 มีคณะกรรมการ 3 คนคือ ไซมอน คาวเวลล์, พอลลา อับดุล และ แรนดี แจ็คสัน ทำหน้าที่คัดเลือกผู้เข้าแข่งขัน และวิจารณ์การแสดงบนเวที
ในซีซั่นที่ 8 ทางรายการได้เพิ่มคณะกรรมการเป็น 4 คน โดยกรรมการผู้ที่เพิ่มเข้ามาคือ คารา ดิโอกวาร์ดี้ นักแต่งเพลงชื่อดัง
วันที่ 11 มกราคม 2553 ไซมอน คาวเวลล์ ประกาศว่าจะออกจากรายการหลังจบซีซั่นที่ 9 เพื่อไปทำรายการ ดิเอ็กซ์แฟคเตอร์ ยูเอสเอ ซึ่งเป็นรายการประเภทเรียลลิตี้โชว์แข่งขันร้องเพลง ที่ตัวเขาเป็นผู้ผลิต
วันที่ 29 กรกฎาคม 2553 เอลเลน เดอเจนเนอเรส ประกาศว่าจะออกจากรายการเช่นกัน หลังจากเป็นกรรมการเพียงแค่ปีเดียว
คิม เบซิงเงอร์
คิมิลา แอน "คิม" เบซิงเงอร์ (Kimila Ann "Kim" Basinger) (ออกเสียงนามสกุลว่า /ˈbeɪsɪŋɚ/ bay-sing-er, มักออกเสียงผิดว่า /ˈbæsɪndʒɚ/bass-in-jer; เกิด 8 ธันวาคม ค.ศ. 1953) เป็นนักแสดงภาพยนตร์ชาวอเมริกัน และเป็นอดีตนางแบบแฟชั่น
ผลงานของเธอเป็นที่รู้จักในบทผู้หญิงของบอนด์ ใน Never Say Never Again เธอเคยได้รับการเสนอชื่อเข้าชิงรางวัลลูกโลกทองคำในบทบาทในเรื่อง The Natural และเธอยังมีบทหลักในภาพยนตร์แบทแมน และ 8 Mile เธอได้รับรางวัลหลายรางวัลในสาขานักแสดงสมทบยอดเยี่ยมจากภาพยนตร์ในปี 1997 เรื่อง L.A. Confidential ในเวทีรางวัลออสการ์, รางวัลแซกอวอร์ด และรางวัลลูกโลกทองคำ
1953
เรียวโกะ มาเอกาวะ
เรียวโกะ มาเอกาวะ 前川 涼子<rt>まえかわ りょうこ</rt>, 6 สิงหาคม -) เป็นนักพากย์ หญิงชาวญี่ปุ่น เกิดที่จังหวัดคานางาวะ สังกัดอะตอมมิกมังกี
การไถดิน
การไถนา เป็นขั้นตอนหนึ่งในการปลูกข้าว โดยเฉพาะข้าวไรซ์ที่ต้องปลูกในพื้นที่ลุ่มที่เป็นดินเหนียง โดยจะใช้สัตว์หรือเครื่องยนต์ลากคันไถที่จะครูดไปกับพื้นดินในบริเวณที่จะทำการเพาะปลูก คันไถจะครูดลึกลงไปในผิวดิน และทำให้ดินปริเวณนั้นเกิดการพลิกตัวเอาหน้าดินลงไปข้างล่างและพลิกดินด้านล่างขึ้นมาด้านบน ถือว่าเป็นการพรวนดินแบบหนึ่งนั่นเอง ในประเทศไทยนิยมใช้ควายในการลากคันไถ แต่ในหลายๆประเทศจะใช้ม้าหรือวัวแทน
รายชื่อวัดในจังหวัดตรัง
รายชื่อวัดในจังหวัดตรัง
พระตำหนักเสียมราฐ
พระตำหนักเสียมราฐ (ព្រះរាជដំណាក់) เป็นพระตำหนักที่ตั้งอยู่ที่เสียมราฐ ประเทศกัมพูชา ซึ่งใช้เป็นที่ประทับอย่างเป็นทางการของกษัตริย์แห่งกัมพูชาเมื่อครั้งเสด็จเยือนเสียมราฐ
ประวัติ
ตามข้อมูลของแผนกข้อมูลประจำจังหวัดเสียมราฐ มีการสร้างพระตำหนักแห่งนี้ขึ้นใน ค.ศ. 1904
ในสมัยการปกครองการปกครองในอารักขาของฝรั่งเศส ที่นี่ได้กลายเป็นสถานที่สำคัญสำหรับอดีตกษัตริย์พระบาทสมเด็จพระนโรดม สีหนุ ซึ่งกล่าวกันว่าเคยใช้ที่พำนักแห่งนี้เพื่อวางแผนและเริ่มการยื่นข้อเสนอให้กัมพูชาเป็นเอกราชจากประเทศฝรั่งเศสในคริสต์ทศวรรษ 1950
เมื่อวันที่ 12 มีนาคม พ.ศ. 2566 ได้เกิดเหตุเพลิงไหม้หมู่อาคารพระตำหนักอย่างรุนแรง โดยขณะเกิดเหตุ พระบาทสมเด็จพระบรมนาถ นโรดม สีหมุนี ไม่ได้ประทับอยู่ ณ ที่แห่งนี้ และในเบื้องต้น คาดว่าเกิดจากไฟฟ้าลัดวงจร
ยุโรป (แก้ความกำกวม)
ยุโรป, ยูโรเปียน สามารถหมายถึง
กัมเพิร์ต อะพอลโล
กัมเพิร์ต อะพอลโล (Gumpert Apollo) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน อะพอลโล ออโตโมบิล ระหว่างปี ค.ศ. 2005 – 2012 ในโรงงานที่อัลเตินเบิร์ก ประเทศเยอรมันนี
รถคันนี้เกิดขึ้นจากความตั้งใจของนายโรแลนด์ กัมเพิร์ต ที่ต้องการสร้างรถสปอร์ตที่สามารถวิ่งถนนได้อย่างถูกกฎหมาย ควบคู่ไปกับบนสนามแข่ง เขาได้นายโรแลนด์ เมเยอร์ นักออกแบบรถยนต์ ช่วยพัฒนารถต้นแบบขึ้น และบริษัทออดี ได้ตอบรับที่จะช่วยเหลือในโครงการนี้ โดยมีเงื่อนไขที่ว่า ต้องทำเป็นสายการผลิต ไม่ใช่เพียงแค่รถต้นแบบคันเดียวเท่านั้น จนกระทั่งได้เริ่มสายการผลิตในเดือนตุลาคมปี ค.ศ. 2005